מ.ס אשדוד גברה הערב (שבת) 0:1 על הפועל תל אביב במחזור התשיעי בליגת העל ועלתה מעל הקו האדום. שער של ניב זריהן בדקה ה-11 הכריע את המשחק והעלה את הקבוצה מעיר הנמל מעל הקו האדום. זה היה ניצחון הבית הראשון של אשדוד בליגת העל מאז דצמבר 2014 - וגם אז זה היה על הפועל תל אביב. זה גם היה הניצחון הראשון של אשדוד בליגת העל אחרי 23 משחקים.
מ.ס אשדוד לא הבריקה הערב, אבל השאירה את הנאיביות בצד, כבשה שער מוקדם ושמרה על היתרון בקנאות. הפועל תל אביב הייתה מאוד לא תכליתית בחלק הקדמי ובמיוחד בלטה החולשה של ארון שוינפלד, שביצע יותר עבירות מפעולות חיוביות. האדומים לא הצליחו לאיים על יואב ג'רפי, לא מצאו נתיב לרחבה ובמילים פשוטות יותר: הציגה יכולת רעה ביותר.